Осетинхэр зэкъуоувэ
Владикавказ махуитIкIэ щекIуэкIащ осетин лъэпкъым и зи мычэзу IХ съездыр. Абы хэтащ дунейм и щIыпIэ куэдым къикIа лIыкIуэхэу 500-м щIигъу.
«Съездым и мурад нэхъыщхьэр зыхуэгъэзар осетин лъэпкъыр зэкъуэувэнырщ, абы и лъапIэныгъэхэр хъумэнырщ,- къыхигъэщхьэхукIащ «Осетинхэм я совет нэхъыщхьэ» къэрал зэхуаку жылагъуэ зэщIэхъееныгъэм и унафэщI Кучиев Руслан. — Мыхьэнэшхуэ иIэщ демографием, осетиныбзэр хъумэным, абы зегъэужьыным егъэщIылIа къалэнхэр зэфIэгъэкIыным, властымрэ цIыхубэ зэщIэхъееныгъэмрэ яку дэлъ зэпыщIэныгъэхэр гъэбыдэным». Псори хабзэм тету икIи къару иIэу зэфIагъэкIын папщIэ «Осетинхэм я совет нэхъыщхьэм» и мурадщ къэкIуэну зэма-ным хабзэгъэув жэрдэмхэр къыхилъхьэну хуит ищIыну елъэIуу республикэ парламентым зыхуигъэзэну.
ЗэIущIэм щагъэуващ Осетие Ипщэр хамэ унафэ къызэрыщIэкIрэ илъэси 10 щрикъум ирихьэлIэу осетин унэцIэхэм я съездышхуэ Цхинвал щызэхуагъэсыну, фокIадэм и 1 — 3-хэм, шыщхьэуIум и 8-м (Беслъэн гуауэшхуэ къыщыщыхъуа махуэхэм, Осетие Ипщэм зауэ къыщыщыхъея махуэм) хьэгъуэлIыгъуэхэр, нэгъуэщI гуфIэгъуэ Iуэхухэр ирамыгъэкIуэкIыну.
«Сэ си сабиигъуэр щызгъэкIуащ Осетие Ипщэм щыIэ Цон къуажэм, — жиIащ съездым и делегат инженер Джиоев Борис. — Нэхъапэм ар къуажэшхуэу щытащ. Джиоевхэ унагъуэ куэд хъурт, иджы къыдэнэжар блы къудейщ. 6-нэ классым дынэсыху дэ школ предмет псоми осетиныбзэкIэ драгъэджащ. Ди унагъуэм щыщхэр зэрызэпсалъэр осетиныбзэщ. Литературэ къыдощэху. Сэ осетин тхакIуэхэм я IэдакъэщIэкIхэм седжэурэ сыкъэгъуэгурыкIуащ. Иджы абыхэм си бынхэр дезгъэхьэхыну сыхущIокъу».
Джиоев Борис мы зэманым Владикавказ щопсэу. Осетинхэм ящыщу Канадэм щыпсэухэм я дежкIэ хуабжьу нэхъ гугъущ «я Хэкум пэгъунэгъуу щытыну». АрщхьэкIэ абыхэм и лIыкIуэ Маргиев Щамил и псалъэхэм ятепщIыхьмэ, Канадэм щыпсэу осетинхэм езыхэм сыт щыгъуи забжыж абы щыщ Iыхьэу икIи яIэт цIыхубэ гуфIэгъуэ псори.
Зэхыхьэр осетиныбзэкIэ екIуэкIащ, ауэ хуей псоми хузэрадзэкIырт.
Бунтури Тамарэ.
«Аргументы и факты»
